Pebetse: Ašii! Ba ka se beše. Ekwa nna mmago, ngwanaka. Monna o bušwa ke lerato le dijo. Wena se ikopiše hlogo. Mo apeele dijo tša matsaka, o mo hlatswetše diaparo a hlweke, o nape o mo fe lerato. Ge o dirile bjalo gona o tla be o upile ponyane. Dikliniki tša go thuša go belega di lebeletšane le bothata bja tša molao le bja go se tsebe gore di dire’ng ka mae a batho a nontšhitšwego ao a kgahlišitšwego ao bao go thwego ke beng ba ona ba sa hwetšagalego. Kliniki e nngwe e begile gore e sa bolokile mae a nontšhitšwego ka ntle ga mmele a 1 000 ao balwetši ba ona go thwego ga ba hwetšagale. Lehono bana ba Mashudu Makhado ba be ba mo nyakela tatagobona gore a tle a bintšhe mosatšana wa mmala ka leoto le tee. Tatagobona o ile a ba tsena gare a ba botša bothata bja molato wa gagwe. A re yena ge a saena pele ga komosasa, a nyala Meisie, o be a tseba a nyala ka lenyalo la mohlakenela wa dithoto (community of property, and of profit and loss). A re le ge a oketša ntlo, a e mpshafatša, o be a tseba e le ya bona. O ile a re pele a hwetša phenšene, mogolo wa bona wa maphodisa a be a ba tutuetša ka taba ya go reka polasa goba go aga ntlo, a re ke investment (go boloka tšhelete) ya go phala tše dingwe ka moka. A re batho ka moka ba be ba hlatsela taba yeo. Ke ka fao a ilego a phakiša go dumela ge Meisie a re ba oketše ntlo, ba e kaonafatše.